I Karl Qonzaqa (Mantuya hersoqu)

I Karl Qonzaqa (; ) — VIII Mantuya hersoqu.

1580-ci ildə Parisdə dünyaya gəldi. Mantuya hersoqu II Frederikin nəvəsi, Never hersoqu Lüdovikin oğludur.

Mantuyada hersoqun oğul şəcərəsi quruduğu üçün ailəyə ən yaxın qan qohumu kimi Karl Qonzaqa taxta dəvət edildi. Beləcə, II Vinçenzonun vəfatının ardından Mantuya taxt-tacına sahibləndi. Ancaq bu addım bölgədə gözü olan Müqəddəs Roma imperatoru II Ferdinand və İspaniya kralı IV Filippin maraqlarına zidd idi. Beləcə ölkədə vətəndaş müharibəsi başladı.

1629-cu ildə mühasirəyə alınan Mantuya şəhəri 18 iyul 1630-cu ildə almanların əlinə keçdi və 3 gün boyunca talan edildi. I Karl isə mühasirədən qısa müddət öncə şəhərdən qaçıb gizlənmişdi. Aparılan danışıqların ardından onun bölgəyə dönməsinə icazə verildi. 1637-ci ildə vəfat etdi və taxt keçmiş Mantuya hersoqlarının soyuna mənsub Mariya Qonzaqadan doğulan nəvəsinə qaldı.

 Mənbə 













 İstinadlar